Georges Méliès

Georges Méliès (* 8. december 1861, Paríž – † 21. január 1938, Paríž) bol francúzsky filmový režisér.

V získavaní umeleckého vzdelania ho podporovala matka. Po ukončení vojenskej služby žil rok v Londýne, potom po návrate od roku 1882 pracoval v otcovej továrni na vývoji strojov a popritom konštruoval hracie automaty. 

Obdivoval iluzionistu Robert-Houdina, zúčastnil sa na prvom premietaní bratov Lumièrovcov. Toto predstavenie ho nadchlo natoľko, že už o rok neskôr, v roku 1896 si zostrojil vlastnú kameru a premietal vo svojom divadle vlastné krátke filmy. Založil produkčnú firmu a vytvoril vôbec prvý filmový ateliér na svete. Vo svojich prvých filmoch bol takmer všetkým – autorom, producentom, režisérom, hlavným predstaviteľom i predavačom svojich filmov, no i tak ho trápil neustály nedostatok financií.

V roku 1912 natočil svoj posledný film. Počas 1. svetovej vojny prišiel o svoje divadlo a tak bol nútený kočovať so svojimi predstaveniami, až napokon zakotvil v stánku na Montparnasse. V roku 1928 mu udelili titul rytiera čestnej légie. Život dožil v starobinci aj so svojou manželkou, herečkou Jeanne d’Alcy. Vo filmovom svete sa zapísal ako vynálezca a priekopník hraného filmu.

 Filmografia (neúplná) 
 1902Cesta na Mesiac (Le voyage dans la lune)
 1904Cesta do Nemožna (Le voyage á travers l’impossible)
 1906400 diablových kúskov (Les quatre cents farces du diable)
 1908Le locataire diabolique

 Externé odkazy 

 Georges Méliès on Google Play Store. Free App to download.

 Zdroj 


Kategória:Francúzski filmoví režiséri
Kategória:Nositelia Radu čestnej légie
Kategória:Osobnosti pochované na Père-Lachaise
Kategória:Osobnosti z Paríža
Kategória:Priekopníci kinematografie